Pa Nanna's Place | LekkeSlaap
Pa Nanna's Place is 'n pragtige selfsorgwoonstel wat onder die eienaar se huis in die kusdorpie L'Agulhas in die Wes-Kaap geleë is. Die woonstel het 'n privaat ingang en see-uitsigte binne en buite die eenheid. Voor die eenheid is daar 'n buite-sitarea met 'n tafel, bankies en 'n braai-area.
Dié woonstel het 'n groot slaapkamer met 'n koningingrootte-bed en 'n dagbed. Die aparte badkamer het 'n stort, wasbak en toilet.
Die kombuis is ten volle toegerus vir selfsorg met 'n mikrogolf, drieplaatstoof met 'n 40 L-oond, dubbeldeuryskas-vrieskas, ketel, broodrooster en ander toebehore. Daar is 'n eetarea met 'n etenstafel en 4 stoele. Daar is ook 'n leefarea met 2 rusbanke en 'n TV met DStv en DVD-speler. Let asb. dat die 'n rookvrye instansie is.